నందమూరి బాలకృష్ణ రజతోత్సవ చిత్రాల్లో ఒకటి సురేశ్ ప్రొడక్షన్స్ వారి 'రాము'. జూలై 31తో ఈ చిత్రం ముప్పై సంవత్సరాలు పూర్తి చేసుకుంటోంది. ఈ సందర్భంగా ఆ చిత్ర విశేషాలను గుర్తు చేసుకుందాం.'రాము' సినిమాను చూడగానే అచ్చు యన్టీఆర్ నటించిన 'ఆత్మబంధువు' చిత్రం గుర్తుకు వస్తుంది. తనను చేరదీసిన కుటుంబం కోసం హీరో ప్రాణాలను సైతం పణంగా పెట్టి ఆ కుటుంబాన్ని కాపాడడం ఈ చిత్రకథ. అంతకుముందు సురేశ్ ప్రొడక్షన్స్ సంస్థలో బాలకృష్ణ నటించిన 'కథానాయకుడు' సినిమా ఘనవిజయం సాధించింది. ఆ తరువాత అదే సంస్థలో బాలకృష్ణ నటించిన రెండో చిత్రం 'రాము'. ఈ సినిమా కూడా రజతోత్సవం జరుపుకుంది. ఇలా సురేశ్ సంస్థకు రెండు సిల్వర్ జూబ్లీస్ ఇచ్చిన తొలి హీరోగా బాలకృష్ణ తనదైన బాణీ పలికించారు.సురేశ్ సంస్థ అధినేత డి.రామానాయుడు తమ చిత్రాల ద్వారా కొత్తవారికి అవకాశాలు కల్పిస్తూ వచ్చారు. ఈ చిత్రం ద్వారా వై.నాగేశ్వరరావును దర్శకునిగా పరిచయం చేశారు.ఈ సినిమా విజయంతో తరువాతి రోజుల్లో వై నాగేశ్వరరావు మరికొన్ని చిత్రాలకు దర్శకత్వం వహించగలిగారు.వి.సి.గుహనాథన్ రాసిన కథకు జంధ్యాల సంభాషణలు సమకూర్చారు. ఈ చిత్రానికి వేటూరి పాటలు రాయగా, ఎస్పీ బాలసుబ్రహ్మణ్యం సంగీతం సమకూర్చారు. ఈ చిత్రకథలో బలమున్నా, ఆడియో అంతగా అలరించక పోవడంతో ఈ సినిమా ఘనవిజయం సాధించినా, ఆ తరువాత రన్నింగ్పై ఆడియో ప్రభావం చూపింది. ఈ విషయాన్ని నిర్మాతదర్శకులు సైతం తరువాతి రోజుల్లో అంగీకరించారు.'రాము' చిత్రం చిరంజీవి 'పసివాడి ప్రాణం' విడుదలైన ఎనిమిది రోజులకు జనం ముందు నిలచింది. రెండు సినిమాలు జనరంజకంగా ఆడాయి. అయితే పసివాడి ప్రాణం ఆడియో జనాన్ని విశేషంగా అలరించడంతో ఆ చిత్రం రన్నింగ్లో 'రాము'ను చాలా చోట్ల అధిగమించింది. అయితే ఆడియో వీక్ అయినా రాము సైతం పలు కేంద్రాలలో వసూళ్ల వర్షం కురిపించడం గమనార్హం. సంక్రాంతికి పోటీపడ్డ చిరంజీవి 'ఖైదీ నంబర్ 150', బాలయ్య 'గౌతమీపుత్ర శాతకర్ణి' చిత్రాల మధ్య సాగిన పోటీని చూసి అభిమానులు 'రాము, పసివాడి ప్రాణం' పోటిని మననం చేసుకోవడం గమనార్హం.
nandamuri balakrishna rajatotsava chitraallo okati suresh productions vaari 'ramu'. juulai 31thoo ee chitram muppai samvatsaraalu puurti chesukuntondi. ee sandarbhamgaa aa chitra visaeshaalanu gurtu chesukundam.'ramu' sinimaanu chudagaane achu nanter natinchina 'aatmabandhuvu' chitram gurtuku vastundi. tananu cheradeesina kutumbam kosam heero praanaalanu saitam panamgaa petti aa kutumbaanni kapadadam ee chitrakatha. antakumundu suresh productions samsthalo balakrishna natinchina 'kathaanaayakudu' sinima ghanavijayam saadhinchindi. aa taruvaata adhe samsthalo balakrishna natinchina rendo chitram 'ramu'. ee sinima kuudaa rajatotsavam jarupukundi. ilaa suresh samsthaku rendu silwar jublees ichina toli heeroga balakrishna tanadaina baanii palikinchaaru.suresh samstha adhinetha di.ramanayudu tama chitraala dwara kottavaariki avakaasaalu kalpistuu vachaaru. ee chitram dwara vai.nageshwararaonu darsakunigaa parichayam chesaru.ee sinima vijayamtho taruvaati rojullo vai nageshwararao marikonni chitraalaku darsakatvam vahinchagaligaaru.vi.si.guhanathan raasina kathaku jandhyaala sambhaashanalu samakuurchaaru. ee chitraaniki veturi paatalu rayaga, espy balasubrahmanyam sangeetam samakuurchaaru. ee chitrakathalo balamunna, audio antagaa alarinchaka povadamtho ee sinima ghanavijayam saadhinchinaa, aa taruvaata ranningpai audio prabhaavam chuupindi. ee vishayaanni nirmaatadarsakulu saitam taruvaati rojullo angeekarinchaaru.'ramu' chitram chiranjeevi 'pasiwadi praanam' vidudalaina enimidi rojulaku janam mundu nilachindi. rendu cinimaalu janaranjakamgaa aadaayi. ayithe pasiwadi praanam audio janaanni visaeshamgaa alarinchadamtho aa chitram ranninglo 'ramu'nu chala chotla adhigaminchindi. ayithe audio weak aina ramu saitam palu kendraalalo vasoolla varsham kuripinchadam gamanarham. sankraantiki potipadda chiranjeevi 'khaidi nambar 150', balayya 'goutameeputra saatakarni' chitraala madhya saagina poteeni chusi abhimaanulu 'ramu, pasiwadi praanam' potini mananam chesukovadam gamanarham.